
Emenda		1
Proposta għal regolament
Premessa 25a (ġdida)
	

	Test propost mill-Kummissjoni
	Emenda

	
	(25a)	Is-CBAM japplika għall-importazzjoni tal-elettriku, iżda jenħtieġ li ma japplikax għall-elettriku ġġenerat interament fiż-żona ekonomika esklużiva ta’ Stat Membru taż-ŻEE u importat direttament fit-territorju doganali tal-Unjoni;



Emenda		2
Proposta għal regolament
Artikolu 1 – paragrafu 1 – punt 1 – punt ba (ġdid)
Regolament (UE) 2023/956
Artikolu 2 – paragrafu 3b (ġdid)
	

	Test propost mill-Kummissjoni
	Emenda

	
	(ba)	jiddaħħal il-paragrafu 3b li ġej:

	
	3b.	B’deroga mill-paragrafi 1 u 2, dan ir-Regolament ma għandux japplika għall-elettriku ġġenerat interament fiż-żona ekonomika esklużiva ta’ Stat Membru taż-ŻEE u importat direttament fit-territorju doganali tal-Unjoni.



Emenda		3
Proposta għal regolament
Anness I – paragrafu 1 – punt 1a (ġdid)
Regolament (UE) 2023/956
Anness IV – punt 3 – paragrafu 1 – subparagrafu 5 
	

	Test fis-seħħ
	Emenda

	
	(1a)	Fil-punt 3, fin-noti li jispjegaw il-formula għas-SEEg fl-ewwel paragrafu, in-nota għall-EEInpMat hija sostitwita b’dan li ġej:

	EEInpMat
	EEInpMat

	huma l-emissjonijiet integrati tal-materjali ta’ input (prekursuri) ikkonsmati fil-proċess tal-produzzjoni. Għandhom jiġu kkunsidrati biss il-materjali tal-input (prekursuri) elenkati bħala rilevanti għall-konfini tas-sistema tal-proċess tal-produzzjoni kif speċifikat fl-att ta' implimentazzjoni adottat skont l-Artikolu 7(7). L-EEInpMat rilevanti jiġu kkalkolati kif ġej:
	huma l-emissjonijiet integrati tal-materjali ta’ input (prekursuri) ikkonsmati fil-proċess tal-produzzjoni. Għandhom jiġu kkunsidrati biss il-materjali tal-input (prekursuri) elenkati fl-Anness I u li joriġinaw f’pajjiżi u territorji terzi li mhumiex eżentati skont l-Anness III, il-Punt 1. L-EEInpMat rilevanti jiġu kkalkolati kif ġej:

